На яе адгукнуліся і жыхары горада, і індывідуальныя прадпрымальнікі, гаспадары прыватных магазінаў. Ніхто не застаўся ўбаку, ахвяравалі грошы, новыя рэчы, прыносілі і ўжыванае школьнае адзенне і абутак. Больш чым на 100 рублёў рэчаў перадала для трох юнакоў-сірот з прафесіянальнага сельскагаспадарчага ліцэя С. І. Бычкоўская – гаспадыня магазіна “Люстэрка”. Гэта былі кашулі, джынсы, красоўкі, бялізна. Шчодра прынялі ўдзел у акцыі ўладальнікі магазінаў “Аўтазапчасткі” па вуліцы Савецкай, “Вясёлка”, “Максім”, а таксама Сяргей Бразінскі, Сяргей Макоўскі, Анастасія Казакевіч і іншыя. Адзін з наведвальнікаў крамы ў С. Макоўскага Яўген Іода, даведаўшыся пра акцыю, дастаў з кішэні 20 рублёў і перадаў іх у скарбонку. Такім чынам сабраны 120 рублёў для выхаванцаў аддзялення сацыяльнага прытулку. Знойдуць сваіх уладальнікаў 18 адзінак новага аддзення, 240 адзінак канцтавараў. Адзенне і канцтавары прынесла жыхарка райцэнтра А. Фейгіна. Увогуле, валожынцы сабралі больш за 300 рэчаў школьнага асартыменту для хлопчыкаў і дзяўчынак.